SET บ่ายดิ่งต่อ 70 จุด หวั่น “โควิด-19” ไทยเข้าระยะ 3 ฉุดศก.ทรุดหนัก
SET บ่ายดิ่งต่อ 70 จุด หวั่น "โควิด-19" ไทยเข้าระยะ 3 ฉุดศก.ทรุดหนัก
SET บ่ายดิ่งต่อ 70 จุด หวั่น "โควิด-19" ไทยเข้าระยะ 3 ฉุดศก.ทรุดหนัก
16 มี.ค. 2563

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 14.44 น. อยู่ที่ระดับ 1,057.22 จุด ปรับตัวลดลง 71.69 จุด หรือ 6.35% ด้วยมูลค่าการซื้อขาย 4.11 หมื่นล้านบาท
โดยดัชนีตลาดหุ้นไทยภาคบ่ายปรับตัวลดลงต่อเนื่องหลังจากตลาดหุ้นต่างประเทศร่วงลงหนัก ท่ามกลางความกังวลการแพร่ระบาดของเชื้อไวรัสโควิด-19 จะกระทบต่อเศรษฐกิจโลก หลังจากที่ธนาคารกลางสหรัฐ (เฟด) ปรับลดอัตราดอกเบี้ยนโยบาย 1% ในการประชุมฉุกเฉินเมื่อวานนี้
รวมถึงนักลงทุนยังกังวลต่อจำนวนผู้ติดเชื้อในไทยที่เพิ่มขึ้นและมีความเสี่ยงที่การระบาดในประเทศจะเข้าสู่ระยะที่ 3 ฉุดให้มีแรงขายหุ้นออกมาต่อเนื่อง
 